REPUBLIKA HRVATSKA
 ZADARSKA   ŽUPANIJA
 OPĆINA POSEDARJE
 JEDINSTVENI UPRAVNI ODJEL
 Trg Martina  Posedarskog 1
       23242 Posedarje

KLASA:112-02/18-01/02
URBROJ:2198/07-03-18-3

Posedarje, 07. veljače 2018. 

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 4/18) Povjerenstvo za provedbu natječaja ovim putem daje slijedeću:

OBAVIJEST I UPUTE KANDIDATIMA
u postupku popune radnog mjesta na neodređeno vrijeme:
Viši referent - Komunalni redar

U Narodnim novinama, dana 07.02.2018.  objavljen je javni natječaj za prijem službenika u Odsjek za komunalne poslove i prostorno planiranje jedinstvenog upravnog odjela Općine Posedarje na radno mjesto viši referent – komunalni redar.
1. OPIS POSLOVA RADNOG MJESTA:
- obavlja poslove u skladu s ovlastima sukladno Zakonu o komunalnom gospodarstvu i općinskim odlukama o komunalnom redu
- obavlja nadzor i sankcionira aktivnosti koje predstavljaju remećenje komunalnog reda
- donosi rješenja kojim naređuje pravnim i fizičkim osobama postupanje u održavanju   komunalnog reda, izriče mandatne kazne
- popisuje objekte u skladu sa Zakonom o komunalnom gospodarstvu
- provodi izvršenje rješenja iz ovlasti komunalnog reda
- predlaže pokretanje prekršajnog postupka u skladu sa zakonskim ovlastima
- vodi i predlaže mjere za unapređenje  stanja u domeni komunalnih djelatnosti
- obavlja i druge poslove  prema nalogu pročelnika Jedinstvenog upravnog odjela

2. PODACI O PLAĆI RADNOG MJESTA
Plaću komunalnog redara tijela čini umnožak koeficijenta složenosti poslova radnog mjesta komunalnog redara  koji iznosi 1,39 sukladno važećoj odluci o osnovici i koeficijentima za obračun plaće službenika i namještenika Općine Posedarje i  važeće osnovice za obračun plaće, uvećan za 0,5% za svaku navršenu godinu radnog staža.
Osnovica za obračun plaće službenika i namještenika u Općini Posedarje utvrđena je Odlukom Općinskog načelnika i iznosi 5.421,54 kuna bruto.

3. PRETHODNA PROVJERA ZNANJA I SPOSOBNOSTI KANDIDATA
Podatak o vremenu održavanja provjere znanja i sposobnosti i popis kandidata koji ispunjavaju formalne uvjete natječaja objavit će se najmanje 5 dana prije održavanja provjere na mrežnoj stranici Općine Posedarje.
Prethodna provjera znanja i sposobnosti kandidata obavit će se putem pisanog testiranja iz slijedećih područja:
1.	Osnove lokalne i područne (regionalne) samouprave i samoupravni djelokrug, ustrojstvo, ovlasti i način rada tijela Općine Posedarje
Pitanja kojima se testira poznavanje navedenog područja temelje se na slijedećim aktima:
a) Zakon o lokalnoj i područnoj (regionalnoj) samoupravi („Narodne novine“ broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) 
b)  Statut Općine Posedarje („Službeni glasnik Općine Posedarje“ broj: 1/13, 2/13 i 2/18).

2.	Komunalno gospodarstvo i gospodarenje otpadom 
 Pitanja kojima se testira poznavanje navedenog područja temelje se na slijedećim aktima:
a) Zakon o komunalnom gospodarstvu („Narodne novine“ broj: 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) 

b) Zakon o održivom gospodarenju otpadom („Narodne novine“ broj : 94/13 i 73/17) 

3.	Upravni postupak 
Pitanja kojima se testira poznavanje navedenog područja temelje se na slijedećem aktu:

a)	Zakon o općem upravnom postupku („Narodne novine“ broj :  47/09) 

Pisano testiranje sastoji se od 30 pitanja i traje 60 minuta.  Odmah po završetku pisanog testiranja, povjerenstvo će ocijeniti testove kandidata. Za svaki dio provjere kandidatima se dodjeljuje određeni broj bodova od 1 do 10. Intervju se provodi samo sa kandidatima koji su ostvarili najmanje 50% ukupnog broja bodova na pisanom testiranju (najmanje 15 bodova).  

Testiranje se provodi i kada se prijavio samo jedan kandidat na natječaj koji ispunjava formalne uvjete natječaja.

Za kandidata koji ne pristupi testiranju smatrat će se da je povukao prijavu na javni natječaj.

4.	INTERVJU S POVJERENSTVOM ZA PROVEDBU NATJEČAJA

Povjerenstvo kroz razgovor s kandidatima utvrđuje interese, motivaciju kandidata za rad i ostalo.

Razgovor s kandidatima se provodi u trajanju do 10 minuta sa svakim kandidatom pojedinačno.
U slučaju kada nijedan kandidat nije postigao zadovoljavajuće rezultate na testiranju, raspisati će se novi javni natječaj za prijam u službu na predmetnom radnom mjestu.

Nakon provedenog postupka provjere znanja i sposobnosti kandidata, Povjerenstvo izrađuje zapisnik, odnosno Izvješće o provedenom postupku i utvrđuje rang – listu kandidata prema broju ostvarenih bodova, te Izvješće s priloženom rang – listom, potpisanima od strane svih članova Povjerenstva dostavlja pročelnici Jedinstvenog upravnog odjela.

Pročelnica Jedinstvenog upravnog odjela donijet će rješenje o prijemu u službu koje se dostavlja kandidatima prijavljenima na natječaj, koji ispunjavaju formalne uvjete natječaja. 

POVJERENSTVO ZA PROVEDBU NATJEČAJA